CELEX: 31982R0541
Language: el
Date: 1982-03-08 00:00:00
Title: Κανονισμός (EOK) αριθ. 541/82 τού Συμβουλίου τής 8ης Μαρτίου 1982 περί υπαγωγής τών εισαγωγών στήν Ελλάδα ορισμένων προϊόντων εξ ιούτης καταγωγής Μπανγκλαντές καί Ινδίας σέ ποσοτικούς περιορισμούς

Avis juridique important

|

31982R0541

Κανονισμός (EOK) αριθ. 541/82 τού Συμβουλίου τής 8ης Μαρτίου 1982 περί υπαγωγής τών εισαγωγών στήν Ελλάδα ορισμένων προϊόντων εξ ιούτης καταγωγής Μπανγκλαντές καί Ινδίας σέ ποσοτικούς περιορισμούς  

Επίσημη Εφημερίδα αριθ. L 066 της 10/03/1982 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 541/82 ΤΟΥ ΣΥΜΒΟΥΛΙΟΥ  της 8ης Μαρτίου 1982  περί υπαγωγής των εισαγωγών στην Ελλάδα ορισμένων προϊόντων εξ ιούτης καταγωγής Μπανγκλαντές και Ινδίας σε ποσοτικούς περιορισμούς  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι η Κοινότητα έχει διαπραγματευθεί με το Μπανγκλαντές και την Ινδία συμφωνίες για το εμπόριο προϊόντων εξ ιούτης, οι οποίες περιλαμβάνουν αυτοπεριορισμό των εξαγωγών προς την Κοινότητα ορισμένων από αυτά τα προϊόντα·  ότι με τον κανονισμό (ΕΟΚ) αριθ. 3505/80 (1), το Συμβούλιο υπέβαλε σε ποσοτικούς περιορισμούς τις εισαγωγές στην Ελλάδα ορισμένων προϊόντων εξ ιούτης καταγωγής Μπανγκλαντές και Ινδίας, με στόχο να ευθυγραμμιστεί, στο μέτρο του δυνατού, το καθεστώς που ισχύει στις εισαγωγές σ' αυτό το Κράτος μέλος με το ισχύον στα λοιπά Κράτη μέλη της Κοινότητος· ότι το καθεστώς αυτό θεσπίσθηκε εν αναμονή του αποτελέσματος των διαπραγματεύσεων που διεξάγονται με το Μπανγκλαντές και την Ινδία για την προσαρμογή των συμφωνιών που προαναφέρθηκαν συνεπεία της προσχωρήσεως της Ελληνικής Δημοκρατίας στην Κοινότητα·  ότι οι διαπραγματεύσεις αυτές δεν έγινε δυνατό να περατωθούν μέχρι σήμερα· κατά συνέπεια να διατηρηθεί μεταβατικά και εν αναμονή του αποτελέσματος των διαπραγματεύσεων το ισχύον καθεστώς στην Ελλάδα για το 1981, με μια ορισμένη αύξηση του επιπέδου των ποσοτικών ορίων των εισαγωγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά την περίοδο μεταξύ της 1ης Ιανουαρίου και της 31ης Δεκεμβρίου 1982 οι εισαγωγές στην Ελλάδα των προϊόντων εξ ιούτης που περιλαμβάνονται στο παράρτημα, καταγωγής Μπανγκλαντές και Ινδίας, υπόκεινται στις διατάξεις του παρόντος κανονισμού.  Άρθρο 2  Η εισαγωγή στην Ελλάδα των προϊόντων εξ ιούτης που αναγράφονται στο παράρτημα υπόκειται σε άδεια εισαγωγής που εκδίδεται από τις ελληνικές αρχές εντός των ποσοτικών ορίων που αναφέρονται στο ίδιο παράρτημα.  Άρθρο 3  Τα προϊόντα που εισάγονται στην Ελλάδα υπό το καθεστώς της ενεργητικής τελειοποιήσεως προς επανεξαγωγή ή υπό άλλο αναβλητικό καθεστώς, και υπό τον όρο ότι, στο πλαίσιο ενός τέτοιου συστήματος, γίνεται δήλωση ότι προορίζονται για επανεξαγωγή προς τρίτη χώρα ως έχουν ή κατόπιν μεταποιήσεως, δεν περιλαμβάνονται στα ποσοτικά όρια που αναφέρονται στο άρθρο 2.  Άρθρο 4  Ο παρών κανονισμός αρχίζει να ισχύει από την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Μαρτίου 1982.  Για το Συμβούλιο  Ο Πρόεδρος  P. MAYSTADT  (1) ΕΕ αριθ. L 367 της 31. 12. 1980, σ. 77.  ΠΑΡΑΡΤΗΜΑ  Ποσοτικά όρια κατά την εισαγωγή στην Ελλάδα ορισμένων προϊόντων εξ ιούτης καταγωγής Μπανγκλαντές και Ινδίας  Ποσοστικά όρια για το 1982  (σε τόνους)  1.2.3.4.5.6 //   //   //   //   //   //   // Κατηγορία   // Κλάση του Κοινού  Δασμολογίου   // Κώδικας  NIMEXE  // Περιγραφή των προϊόντων   // Μπανγκλα-  ντές   // Ινδία   //   //   //   //   //   //   // 4   // 57.10 Β  //   // Υφάσματα εξ ιούτης ή εξ άλλων υφαντικών ινών εκ της βύβλου της κλάσεως 57.03:  //   //   //   //  // 57.10-62  // ex Β. Πλάτους ανωτέρου των 150 cm αλλά κατωτέρου ή ίσου των 310 cm, ετερα των υπαγομένων στην κατηγορία 7  // 9  // 381  //   //   //   //   //   //   // 7   // 57.10 Β  //   // Υφάσματα εξ ιούτης ή εξ άλλων υφαντικών ινών προερχομένων εκ της βύβλου της κλάσεως 57.03:  //   //  //   //   // 57.10-70  // ex Β. Πλάτους ανωτέρου των 150 cm, εξ ολοκλήρου ή μερικώς λευκανθέντα, βαμμένα ή εκτυπωμένα και άνευ εμφανούς ούγιας κατά το πλάτος  // 6  // 223  //   //  //   //   //   //